**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

 **konaného dňa 21. 6. 2019 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

 **konaného dňa 21. 6. 2019 v zasadačke OcÚ Sihelné**

**Prítomní:**

Mgr. Ľubomír Piták, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, František Mazurák, Mgr. Ľubomíra Nováková

**Neprítomní:**

Mgr. Ľubomír Lusoň, Jozef Brandis

**Ostatní prítomní:** Ján Vronka

 Miroslav Zboroň

 Monika Zboroňová

 Jozef Vonšák

 Monika Vonšáková

**PROGRAM:**

Program:

1. Zahájenie
2. Kontrola uznesení
3. Schválenie programu odpadového hospodárstva Obce Sihelné na roky 2016-2020
4. Obecná voda
5. Rôzne
6. Diskusia
7. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslanca Františka Mazuráka a Mgr. Ľubomíru Novákovú, za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľné schválený.

Poslanci, ktorí schvaľujú program rokovania:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, František Mazurák, Mgr. Ľubomíra Nováková

**2. Kontrola uznesení**

Na poslednom zasadaní bolo uložené pripraviť materiály o vode a zvolať stavebnú komisiu, aby išli osobne pozrieť pozemky uvedené v žiadostiach o odkúpenie a ich možné využitie pre obec. Tieto uznesenia bolo splnené.

**3. Schválenie Programu odpadového hospodárstva Obce Sihelné na roky 2016 – 2020**

Program odpadového hospodárstva Obce Sihelné na roky 2016 – 2020 je základným plánovacím a strategickým dokumentom pre odpadové hospodárstvo.

Pre obec je dôležité, aby lepšie triedila odpad na sklo, plasty, papier, drevo a podobne. V komunálnom odpade sa nachádza to, čo tam nemá byť. Čím je viacej pretriedeného odpadu, tým bude nižšia cena za vývoz komunálneho odpad v rámci celej obce. Obec má aj tak vysoké náklady na vývoz odpadu.

Poslanci, ktorí schvaľujú program odpadového hospodárova:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, František Mazurák, Mgr. Ľubomíra Nováková

**4. Obecná voda**

Poslanci sa oboznámili s materiálmi a dokladmi, ktoré má obec v súvislosti s vodovodom. V roku 2014 boli pripravované zmluvy s majiteľmi pozemkov s cieľom pokračovať s dobudovaním vodovodu od kultúrneho domu cez polia až za školu ku panelovej ceste s následným pripojením ďalších časti obce na obecný vodovod. Toto rozšírenie malo pokračovať vo viacerých etapách Končina, Hrádok a mala smerovať až na nižný koniec. Stavebné povolenie bolo urobené na nový vodojem Hrádok dňa 23. 4. 2009, projekty týchto trás boli prichystané.

Kontrolórka obce upozornila, že máme staré povolenia na odber podzemných vôd vydané zo dňa 31. 12. 2014, ktoré stratí platnosť a treba nutne vybaviť nové povolenia, ktoré máme predlžené do 31. 12. 2020, aby sa to stihlo urobiť. Treba nám urobiť nový hydrogeologický prieskum pre odber vody z vodného zdroja pre Obec Sihelné, ktorý stojí približne 5 900 €, objednávka je už urobená. Ďalej ukázala približný výpočet vody, keby sme fakturovali OVS, ktorá berie vodu z našich potrubí, tak približný ročný zisk pre obec by bol 10 000 €.

Pre obec je to zdroj príjmov a malo by sa pokračovať v tomto už v minulosti pripravovanom zámere. Náklady na obecnú vodu prevyšujú príjmy za vodu od občanov. Poslanci navrhli, aby sa v septembri zvolali vlastníci z časti dediny od kultúrneho domu dole až po panelovú cestu a oboznámia sa so zámerom na pokračovanie výstavby vodovodu. Treba tiež zastaviť ventil pri pánovi Juchovi, prípadne tam dať nejakú skruž, aby pracovníci OVS, samovoľne nemohli manipulovať s našou vodou.

**5. Rôzne**

**1. Žiadosť Miroslava Ľudmu, Sihelné 485, o predlženie nájomnej zmluvy na dva roky.**

Poslanci, ktorí schvaľujú predlženie nájomnej zmluvy na dva roky:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, František Mazurák, Mgr. Ľubomíra Nováková

**2. Žiadosť Alexandra Rudolfa Vnenčáka a Viktórie Kozákovej, Hlavná 680/369, Rabča o prenájom 1 izbového bytu.**

V prípade záujmu je potrebné byt prevziať do 15 dní od oznámenia o pridelení bytu podpísať nájomnú zmluvu. Pokiaľ v stanovenej lehote nedôjde k podpísaniu nájomnej zmluvy, nájomcovi zaniká nárok na pridelený byt. Poslanci, ktorí schvaľujú prenájom bytu v bytovej jednotke 215 na jeden rok:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, , František Mazurák,

Proti:

Mgr. Ľubomíra Nováková

**3. Žiadosť Martina Kovalíčka, Sihelné 518, o vykonávanie funkcie poslanca bez nároku na odmenu.**

Poslanci, ktorí schvaľujú žiadosť Martina Kovalíčka o vykonávanie funkcie poslanca bez nároku na odmenu:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, František Mazurák, Mgr. Ľubomíra Nováková,

Zdržal sa: Martin Kovalíček

**4. Námietka Albína a Marty Kekelákovej, Sihelné 574, voči odpredaju obecného pozemku Tomášovi a Mgr. Anne Stašovej, Sihelné 139.**

Manželia Kekelákovci sú vlastníci susednej parcely a v budúcnosti by sa pri výstavbe nemohli pripojiť na kanalizáciu, keby sa to predalo súkromnej osobe.

Poslanci, ktorí berú na vedomie túto námietku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, František Mazurák, Martin Kovalíček, Mgr. Ľubomíra Nováková

**5. Žiadosť Tomáša Staša a Mgr. Anny Stašovej, Sihelné 139, o odkúpenie obecného pozemku.**

Poslanci nesúhlasia s odpredajom pozemku. Pozemky, ktoré obec odkúpila pod ihrisko môžu nájsť v budúcnosti svoje využitie.

Poslanci, ktorí nesúhlasia s odpredajom pozemku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, František Mazurák, Martin Kovalíček, Mgr. ĽubomíraNováková

**6. Námietka Juraja Rusnáka, Oravská Polhora 1058, voči odkúpeniu obecného pozemku**

**Marcele a Stanislavovi Vronkovi, Sihelné 62.**

Pán Juraj Rusnák navrhuje, aby riešenie predaja bolo dočasne pozastavené. Je spoluvlastníkom susedných parciel. V minulosti kupoval pozemky v tejto dvadsiatke a mal by mať podiel aj v predávaných parcelách. Zastupiteľstvo ukladá pánovi Rusnákovi preukázať a doložiť vlastníctvo v parcelách, ktoré chce obec odpredať rodine Vronkovej a doložiť do 30 dní.

Poslanci, ktorí berú na vedomie túto námietku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, František Mazurák, Martin Kovalíček, Mgr. Ľubomíra Nováková

**7. Žiadosť Moniky Zboroňovej a Miroslava Zboroňa, Sihelné 552, o odkúpenie obecného pozemku.**

Zastupiteľstva sa zúčastnili Monika Zboroňová a Miroslav Zboroň, ktorý oboznámili poslancom so svojou žiadosťou o odkúpenie obecného pozemku.

V tejto časti sa uvažovalo o vybudovaní cesty, aby ľudia mali prístup ku svojím pozemkom, prípadne by tu mohla vzniknúť nová ulica. V tejto časti je tiež aj priepust, ktorý musí byť udržovaný. Na vybudovanie štandardnej cesty je tu málo miesta.

Manželia Zboroňovci si dajú vypracovať geometrický plán, a ak nebudú žiadne námietky občanov, tak im bude následne tento pozemok odpredaný.

O zámere odpredať tento pozemok rodine Zbroňovej by mal vedieť aj pán Harbut a pán František Pjontek.

Poslanci, ktorí berú na vedomie žiadosť Moniky Zboroňovej a Miroslava Zboroňa, Sihelné 552, o odkúpenie obecného pozemku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, František Mazurák, Martin Kovalíček, Mgr. Ľubomíra Nováková

**8. Odkúpenie pozemkov pod novu cestu na nižnom konci pri pánovi Vonšákovi**

Príprava cesty bola len v procese návrhu, mali sa pozvať vlastníci na prejednanie a pripraviť zmluvy. Zastupiteľstva sa zúčastnila pani Monika Vonšáková, ktorá nesúhlasí s pripravovanou cestou, preto sa nebude pokračovať s možnosťou vybudovania tejto cesty a nebudú sa ani zvolávať vlastníci.

**9. Žiadosť o vysypanie ulice k novostavbám na nižnom konci**

Na poslednom zastupiteľstve bola prednesená táto požiadavka od Jána Rusnáka a starosta sa už k nej vyjadril 24. 5. 2019.

**Interpelácia poslancov**

Poslankyňa Dáša Chudiaková sa opýtala starostu ako je to so zberným dvorom, či sa niečo plánuje lebo by bol potrebný. Zberný dvor je pre obec potrebný, ale zatiaľ nenastal posun pri

riešení tohto problému.

Poslankyňa Dáša Chudiaková sa opýtala starostu kedy sa ide otvárať ihrisko a koľko vlastne stálo. Starosta jej odpovedal, že ihrisko sa bude otvárať pri pálení Jánskej vatry a stálo 59 690,30 € dotáciu od štátu sme dostali v sume 37 500 €.

Poslankyňa Dáša Chudiaková požiadala starostu o vybudovanie retardera na ceste do Or. Veselého, lebo tam idú veľmi rýchlo autá, pohybuje sa tam veľa detí, aby tam nebol nejaký úraz. Starosta odpovedal, že sa to urobí.

Poslanec Martin Kovalíček sa chcel opýtať na územný plán obce, ktorý sa mal riešiť cez týždeň. Čoho sa to týkalo, a prečo to bolo v takom čase, keď väčšina ľudí bola v práci. Starosta uviedol, že to bolo o geologických podmienkach obce.

Poslanec Martin Kovalíček sleduje internetovú stránku obce a aj stránky iných obcí, upozornil, že nie sú tam zverejnené zmluvy, faktúry, objednávky len tie staré z minulých rokov sú tam. Táto stránka je veľmi neprehľadná.

Kontrolórka obce upozornila, že prístupové kódy k obecnej stránke má len starosta obce, ktorý zverejňuje. Zamestnanci nemajú prístup na obecnú stránku obce. Všetky projekty, verejné obstarávania, zmluvy, faktúry, objednávky, súhrnné správy o zákazkách musia byť zverejnené. Obec Sihelné tým, že nezverejňuje povinne zverejňované informácie porušuje § 5 zákona č. 211/2000 o slobodnom prístupe k informáciám.

Overovatelia:

Mgr. Ľubomíra Nováková .............................................

František Mazurák.............................................

Zapísala:

Mgr. Alena Vojtašáková .............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 21. 06. 2019 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

1. Námietku Albína a Marty Kekelákovej, Sihelné 574, voči odpredaju obecného pozemku Mgr. Anne Stašovej a Tomášovi Stašovi, Sihelné 139.

2. Námietku Juraja Rusnáka, Oravská Polhora 1058, voči odpredaju obecného pozemku

Marcele a Stanislavovi Vronkovi, Sihelné 62.

3. Žiadosť Moniky Zboroňovej a Miroslava Zboroňa, Sihelné 552, o odkúpenie obecného pozemku:

**D. Ukladá:**

1. Zvolať v septembri vlastníkov pozemkov, kde by mala byť trasa vodovodu.

**E. Schvaľuje:**

1. Program rokovania Obecného zastupiteľstva obce Sihelné.

2. Program odpadového hospodárstva Obce Sihelné na roky 2016 – 2020.

3. Žiadosť Miroslava Ľudmu, Sihelné 485/3, o predlženie nájomnej zmluvy na dva roky.

4. Žiadosť Alexandra Rudolfa Vnenčáka a Viktórie Kozákovej, Hlavná 680/369, Rabča, o prenájom 1 izbového bytu.

5. Žiadosť Martina Kovalíčka, Sihelné 518, o vykonávanie funkcie poslanca bez nároku na odmenu.

**F. Neschvaľuje**:

l. Žiadosť Tomáša Staša a Mgr. Anny Stašovej, Sihelné 139, o odkúpenie obecného pozemku.

 Mgr. Piták Ľubomír

 starosta obce